**ΠΑΡΑΡΤΗΜΑ Β ΤΕΧΝΙΚΕΣ ΠΡΟΔΙΑΓΡΑΦΕΣ (συνόλου τμημάτων διαγωνισμού)**

**Ανάθεση σε ξενοδοχειακή μονάδα της διεξαγωγής του summer school του ευρωπαϊκού έργου “think nature”**

Για την διεξαγωγή του summer school του Ευρωπαϊκού Έργου “ΤΗΙΝΚΝATURE”, το οποίο διοργανώνεται από το Πολυτεχνείο Κρήτης, αναζητείται συνεδριακός χώρος και δωμάτια για τη διαμονή των συμμετεχόντων εντός της ξενοδοχειακής μονάδας.

Ως ημερομηνία διεξαγωγής του έχει οριστεί το χρονικό διάστημα από τις 2 έως και τις 6 Σεπτεμβρίου 2019.

Οι ζητούμενες προδιαγραφές/υπηρεσίες είναι οι εξής:

1. Η ξενοδοχειακή μονάδα να είναι τουλάχιστον 4 αστέρων και να βρίσκεται στο κέντρο της πόλης των Χανίων σε μέγιστη απόσταση 1Km από τη Δημοτική αγορά των Χανίων, ώστε να μπορεί να γίνεται η μεταφορά των συμμετεχόντων του summer school με τα πόδια και να μην απαιτείται αστική συγκοινωνία.
2. Ο συνεδριακός της χώρος να διαθέτει μία αίθουσα χωρητικότητας τουλάχιστον 50 ατόμων και μία αίθουσα χωρητικότητας τουλάχιστον 30 ατόμων, οι οποίες να μπορούν να εναλλάσσονται σε σχολική διάταξη, διάταξη σε σχήμα Π και διάταξη σε ομάδες. Οι αίθουσες να είναι ενιαίες και να μην παρεμβάλλονται εμπόδια (κολώνες κλπ.) ώστε να υπάρχει οπτική επαφή μεταξύ των συμμετεχόντων και να μην εμποδίζεται η διεξαγωγή των εργασιών.
3. Ο συνεδριακός χώρος να διαθέτει τον απαιτούμενο τεχνικό οπτικοακουστικό εξοπλισμό για την πραγματοποίηση ομιλιών και παρουσιάσεων στον οποίο να περιλαμβάνονται μικροφωνικές και μεγαφωνικές εγκαταστάσεις, προβολείς και προβολικά συστήματα, φορητοί υπολογιστές σε κάθε αίθουσα ομιλιών, βάθρα για τους ομιλητές καθώς και οθόνες για την παρακολούθηση των παρουσιάσεων.
4. Να υπάρχει χώρος διακριτός πλησίον των αιθουσών για τη λειτουργία της οργάνωσης του summer school.
5. Σε ολόκληρο το συνεδριακό χώρο να υπάρχει δωρεάν παροχή πρόσβασης στο διαδίκτυο (Wi-Fi).
6. Να παρέχεται διάλειμμα καφέ (coffee break) 2 φορές την ημέρα, για 4 ημέρες (σύνολο 8 διαλείμματα καφέ), σε ειδικό χώρο του ξενοδοχείου για 60 άτομα.
7. Να παρέχεται μεσημεριανό γεύμα σε μορφή μπουφέ (lunch break) ημερησίως στο εστιατόριο (σύνολο 5 μεσημεριανά γεύματα), σε ειδικό χώρο του ξενοδοχείου για 60 άτομα.
8. Να παρέχονται τουλάχιστον 45 μονόκλινα δωμάτια για τη διαμονή μέρους των συμμετεχόντων.